stanford-oval/wikipedia huggingface dataset:
בריברצטאם

| --- | --- |

 שם IUPAC
 (2S)-2-[(4R)-2-oxo-4-propylpyrrolidin-1-yl] butanamide
 שמות מסחריים בישראל
 בריביאקט, נובריביו, בריבאג'וי
 נתונים כימיים
 כתיב כימי:  C11H20N2O2
 מסה מולרית:  212.2887 גרם למול
 נתונים פרמוקוקינטיים
 זמינות ביולוגית:  בקירוב 100%
 מטבוליזם:  Hydrolysis by amidase, CYP2C19-mediated hydroxylation
 זמן מחצית חיים:  בערך 9 שעות
 הפרשה:  מעל 95% ההפרשה דרך הכליות
 בטיחות
 קטגוריית סיכון בהריון:  קטגוריית סיכון C 
 דרכי מתן:  פומי, דרך הוריד
 מזהים
 קוד ATC:  N03AX23 
 מספר CAS:  357336-20-0
 PubChem:  9837243
 ChemSpider:  8012964
 
בריברצטאם (באנגלית: Brivaracetam) היא תרופה אנטי-אפילפטית. בריברצטאם נמכר תחת שם המותג Briviact, והוא אנלוג כימי של levetiracetam, נגזרת של racetam עם תכונות נוגדות פרכוסים, אנטי אפילפטיות.
בריברצטאם מפחית פעילות חשמלית חריגה במוח, ומשמש לשליטה בהתקפים חלקיים (התקפים הכוללים רק חלק אחד של המוח).
בריברצטאם מאושר על ידי ה-FDA כתוספת לטיפול הניתן עבור פרכוסים חלקיים לחולי אפילפסיה מגיל 16 ומעלה. האישור מתבסס על שלושה מחקרים קליניים שהשוו מעל ל-1,500 חולים, המחקרים מצאו כי תוספת של בריברצטאם לטיפול הניתן, הפחית את תדירות ההתקפים.
שימוש רפואי

בריברצטאם נמכר בצורת טבליות, או תמיסה, לשימוש דרך הפה או הוריד. במתן כרוני, בריברצטאם נלקח עם או בלי אוכל, באותן שעות כל יום.
במקרה של טבלית לטווח ארוך, יש לבלוע את הטבליות שלמות; אין לפצל, לקרוס או לטחון אותם, כי הדבר עלול לקצר את משך הפעילות.
במקרה של תמיסה, יש להשתמש בכף או כוס שבאו עם התרופה או להשתמש בכף שנעשתה במיוחד למדידת תרופות. אין להשתמש בכף ביתית למדידת המנה.
ניתן למצוא את מדריך התרופות באתר האיגוד האמריקאי לרפואה (FDA) או באתר היצרן.
מנגנון הפעולה

מנגנון הפעולה של בריברצטאם אינו ברור, וחושבים כי פעילותו נוגדת-הפרכוסים נובעות מהזיקה הסלקטיבית לגליקו-חלבון 2A (SV2A) המצוי בשלפוחית סינפטית של המוח. הגליקופרוטאין SV2A הוא גן המקודד לחלבון ומעורב בהעברת אותות סינפטיות.
תופעות לוואי

בריברצטאם עשוי לגרום לתופעות לוואי, כגון: הרדמה, בחילה, עייפות קיצונית או חוסר אנרגיה, הקאה, חוסר קואורדינציה, איבוד שיווי משקל, עצירות, ועצבנות.
לקריאה נוספת

https://reference.medscape.com/drug/briviact-brivaracetam-1000083
הערות שוליים

1 2 3  Brivaracetam: MedlinePlus Drug Information, medlineplus.gov (באנגלית)
↑  ה- FDA מאשר את התרופה Briviact לטיפול ב- partial onset seizures – פארמליין – Pharmaline
↑  Farbod Khaleghi, Eric C. Nemec, Brivaracetam (Briviact), Pharmacy and Therapeutics 42, 2017-2, עמ' 92–96
↑  Brivaracetam, go.drugbank.com (באנגלית)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ג'ין טאי-דזו

ג'ין טאי-דזו (בכתב סיני: 金太祖, בשמו בלידה: ואניאן אגודה או ואניאן אקוטה 完顏阿骨打, נודע גם בשם הסיני ואניאן מין;‏ 1 באוגוסט 1068 – 19 בספטמבר 1123) היה מצביא ממוצא ג'ורצ'ני והקיסר הראשון של שושלת ג'ין (1115–1234).
ג'ין טאי-דזו נולד בשם ואניאן אגודה כבנו של ואניאן חליבו, ראש אחד השבטים שחיו באזור מנצ'וריה של ימינו. אחרי שבתחילת המאה ה-12 סייע בידי אחיו, ואניאן וויאשו, לאחד שבטי ג'ורצ'ן רבים, ירש אגודה ממנו את ההנהגה בשנת 1113 והפך למנהיג האתניה ג'ורצ'ן המאוחדת.
הוא תכנן מרד באימפריית קיטאן ששלטה על שטחים נרחבים במונגוליה, במנצ'וריה ובסין הצפונית של ימינו והונהגה על ידי שושלת ליאו. המרד פרץ בספטמבר 1114 ואחרי שורה של ניצחונות, אגודה כבש חלק מהממלכה ובינואר 1115 הכתיר את עצמו כקיסר תחת השם טאי-זו. על ידי כך הוא הקים את שושלת ג'ין. בשנים הבאות המשיך טאי-זו את המלחמה בשושלת ליאו, נחל ניצחונות גם נגדה והחליש אותה מאוד.
לפני מותו, כרת טאי-דזו ברית עם הקיסרים משושלת סונג הדרומית, שעזרה לו במלחמה נגד ליאו. הקיסר טאי-דזו מת בשנת 1123 בגיל 56 והוריש את האימפריה שלו לאחיו ואניאן ווצ'ימאי, שעלה על כס המלכות תחת השם טאי-דזונג. קיסר זה גבר סופית על שושלת ליאו בשנת 1125 ושבה את הקיסר האחרון שלה, ויאן דזואו-די.
ביוגרפיה > ראשית חייו

אגודה היה בנו השני של ואניאן חליבו, ראש השבט ואניאן. אמו הייתה בתו של ראש השבט נאלאן. הוא נולד בחרבין של ימינו, על יד נהר אשי, במחוז חיילונגג'יאנג של זמננו.
הוא נודע בגבורתו והשתתף במסעות צבאים רבים נגד שבטי ג'ורצ'ן היריבים שבראשם עמדה שושלת ליאו של בני קיטאן. בשנת 1109, בשיאה של מכת רעב, סייע אגודה לאביו בקליטת לוחמים רעבים מבני שבטי ג'ורצ'ן אחרים על מנת לחזק את שבטו. מאוחר יותר לחם שוב בשבטי ג'ורצ'ן אחרים והצליח לאחד את כל בני ג'ורצ'ן תחת מנהיגות שבטו ואניאן. ב-1113 ירש אגודה את ראשות שבטו מאחיו ואניאן וויאשו. כמו ג'ורצ'נים אחרים, סלד אגודה מהניצול שנהגו פקידי שלטון ליאו המושחתים נגד בני שבטו. ב-1122, כשהגיע קיסר טיאנדזוו, שליט אימפריית ליאו, למסע דיג באזור המאוכלס על ידי הג'ורצ'נים, הוא הורה לכל ראשי השבט המקומיים לרקוד לפניו. שמו של אגודה יצא למרחוק על כי היה היחיד שסירב לפקודה.
ביוגרפיה > קיסר ג'ין

בתחילת שנת 1114 שילח אגודה מרגלים לאזור ליאו והכין מרד נגד שלטונם של בני קיטאן, שאותו החשיב כמנוון. יועציו באותה תקופה היו ואניאן דזונגהאן וואניאן שי יין. בספטמבר כינס אגודה את בני שבטו (כ-2,500 בני אדם) בליושוי (流水), בפויו שעל יד נהר לאלין, במחוז ג'ילין של ימינו, והכריז על מרד גלוי נגד שושלת ליאו. פרשיו כבשו את פויו, שנקראה באותם הימים נינגג'יאנגג'וו (寧江州) ובנובמבר אותה שנה הביסו את צבא ליאו של 7,000 חיילים בקרב צ'וחדיאן. בינואר 1115, אחרי שורת ניצחונות, הכריז אגודה על עצמו כקיסר ואימץ את השם המלכותי הסיני שוו גוו (收國). הוא הקים בכך את שושלת ג'ין. באוגוסט צבאו כבש את פרפקטורת חוואנגלונג (נפת נונגאן של ימינו במחוז ג'ילין). בראשם של 20,000 פרשים בלבד הוא ניצח 700,000 לוחמי ליאו בקרב חובודאגאנג. עד שנת 1116 כבש אגודה את כל חצי האי ליאודונג. בשנים 1122-1119 צבאו נחל ניצחונות נוספים על כוחות ליאו והשתלט על חמש ערי הבירה של שושלת ליאו.
ביוגרפיה > הברית עם שושלת סונג

מכיוון ששושלת ג'ין החדשה הייתה אויבת לשושלת ליאו, שושלת סונג הצפונית של בני האן הסינים ראתה בשושלת ג'ין ברית טבעית.
בשנת 1117 שלחה שושלת סונג שליחים אל שושלת ג'ין בעילה של רצון לקנות ממנה סוסים, אך למעשה כדי לכרות איתה ברית נגד שושלת ליאו. בשנים 1123-1117 שבע משלחות סונג ביקרו אצל הג'ורצ'נים וכן שישה שגרירים ג'ין נשלחו לבירת שושלת סונג, ביאנג'ינג (קאיפנג של ימינו, במחוז חנאן). בשנים 1123-1115, תוך כדי משא ומתן ביניהן, הקימו שושלות ג'ין וסונג את "הברית דרך הים" נגד שושלת ליאו. לפי תנאי ההסכם ביניהן, התחייבה שושלת סונג לתקוף את ממלכת ליאו מדרום, בעוד שבתמורה, התחייבה שושלת ג'ין להעביר לה את שש עשרה הפרפקטורות של שושלת ליאו.
ביוגרפיה > רפורמות

בעת מלחמתו בשושלת ליאו, ארגן אגודה שיטת ממשל פאודלית חדשה המבוססת על המנהגים השבטיים של הג'ורצ'נים. הוא דאג לארגן גם את החקלאות
לפי שיטה קולקטיביסטית הידועה בשם "מנג אן-מוּקֶה" (猛安謀克). אגודה החליט לאמץ יסודות מן התרבות הסינית והורה לקנצלר שלו, ואניאן שי-יין לפתח שיטת כתב ג'ורצנית יחידה.
ביוגרפיה > עימות עם שושלת סון ומותו

ב-1123 פלש צבא ג'ורצ'ני אל אימפריית סון הצפונית. פרשיו כבש כמה ערי ספר מבוצרות. השליט משושלת סון נאלץ לחתום על הסכם שלפיו כל אחת מהממלכות הכירה בשנייה כשווה ושושלת סונג התחייבה לשלם לממלכת ג'ין מס שנתי בשווי 200,000 טייל מכסף ו-300,000 גלילי משי.
זמן קצר אחר כך, באותה שנה, באוגוסט 1123, אגודה הלך לעולמו בגיל 56. במקומו עלה על כס המלכות של ג'ין אחיו הצעיר, וויצ'ימאי, שנודע כקיסר טאי דזונג. ווצ'ימאי המשיך במלחמות נגד שושלת ליאו וב-1125 לקח בשבי את אחרון הקיסרים של ליאו, טיאנדזואודי, ועל ידי כך שם קץ לשושלת ליאו.
כעבור זמן קצר אחרי יצאה שוב שושלת ג'ין נגד בת בריתה, סונג הצפונית.
הנצחה

פסלים של אגודה ושל ראש מפקדיו אוניאן דזונגהאן הוקמו במוזיאון להיסטוריה (金上京歷史博物馆) של שושלת ג'ין באתר הבירה לשעבר של אימפריית ג'ין, שאנגג'ינג בנפת אמ'נג של ימינו, חרבין, מחוז חילונגג'יאנד
לקריאה נוספת

Herbert Franke, 1997 (I): "Chinese Texts on the Jurchen (I): a Translation of the Jurchen in the San ch'ao pei-meng hui-pien. Originally published in "Zentralasiatische Studien" 9. Wiesbaden, 1975. Reprinted in: Herbert Franke and Hok-lam Chan, "Studies on the Jurchens and the Chin Dynasty", Variorum Collected Series Studies: CS591, Ashgate, 1997. ISBN 0-86078-645-5.
(הטקסט ששמו תועתק ב Wade-Giles כ-San ch'ao pei-meng hui-pien הוא "אוסף הדיווחים על ההסכמים עם הצפון תחת שלושת השלטונות" -
(三朝北盟会编, pinyin: San chao beimeng huibian) מאת שׂוּ'מנגשין.
הרברט פרנקה תרגם והארי ובאר את הפרק ג של אוסף זה, הדן בהיסטוריה ובמנהגים של בני ג'ורצ'ן
Dennis C.Twichet, Herbert Franke, John King Fairbank (eds) Cambridge History of China .vol.6 ch.3
הערות שוליים

↑  论完颜阿骨打的政治、经济改革 (Discussion on Wanyan Aguda's political and economic reforms) p. 1.
| --- | --- |
בקרת זהויות :  LCCN: n2015073942  VIAF: 249145542838496642400   WorldCat (עם VIAF): 249145542838496642400 
פסלו של ג'ין טאי-זו במוזיאון בחרבין
ג'יימס באקלי (שחקן)

| --- | --- |

ג'יימס באקלי בטקס פרסי הבאפט"א ב-2009
 לידה:  14 באוגוסט 1987 (בן 37) קרוידון, הממלכה המאוחדת 
 שם לידה:  James Patrick Buckley 
 מדינה:  הממלכה המאוחדת 
 תקופת הפעילות:  מ-2001 
 בן או בת זוג:  Clair Buckley (2012–?) 
 מספר צאצאים:  2 
 http://jamesbuckley.co
 פרופיל ב-IMDb
 
ג'יימס פטריק באקלי (באנגלית: James Patrick Buckley; נולד ב-14 באוגוסט 1987) הוא סטנדאפיסט, שחקן, מוזיקאי, קומיקאי ויוטיובר אנגלי. הוא מוכר בעיקר מהופעתו בתפקיד ג'יי קרטרייט בסדרה זוכת הבאפט"א של ערוץ E4 "קרועים".
ביוגרפיה

באקלי נולד בקרוידון ולמד בבית הספר "Beam Primary School". בהופעה בהצגות בית הספר גילה באקלי שהוא נהנה ממשחק, והחל מגיל שבע ללמוד בסופי שבוע בבית ספר למשחק. בגיל 11 החל לקבל תפקידים מקצועיים במחזות בווסט אנד, והשתתף במחזות הזמר "Whistle Down the Wind" ו"עלובי החיים". בגיל 11 הוא התחיל גם ללמוד בבית הספר צ'פורד.
ביוגרפיה > קריירה

ב-2001 שיחק באקלי בתפקידו הראשון בטלוויזיה בדמות בן הסנדקות ה-12 של ג'וני ווהן בסיטקום "'Orrible" של ה-BBC. ב-2004 הופיע בפרסומת לחברת הלמנ'ס, וב-2005 השתתף בווידאו קליף לשיר "I Turn My Face To The Forest Floor" של להקת גרייבהרסט בבימויה של רליצה פטרובה. בתיאטרון שיחק בווסט אנד בתפקיד גברוש במחזמר "עלובי החיים" ובתפקיד קלרנס ב-"Whistle Down the Wind". בנוסף לסדרות "קרועים" ו"אבנים וחטיפים", באקלי השתתף בפרק בסדרה "סקינס" ובתפקידי אורח בסדרות "The Bill", "הולבי סיטי" ו"מורים".
באקלי גילם את פרד בסיטקום "Off the Hook". ב-2011 השתתפו באקלי וחבריו מ"קרועים" בתוכנית "Red Nose Day 2011" בקטע שנקרא "rude road trip" וביקרו ברחובות עם שמות גסים בממלכה המאוחדת. באפריל 2011 היה באקלי מועמד לפרס באפט"א לטלוויזיה על תפקידו ב"קרועים". ב-2002 הופיע בסרט קצר בשם "ורוניק" בתפקיד הראשי. ב-2011 השתתף בסרט "Everywhere and Nowhere". באותה שנה גילם שוב את ג'יי קרטרייט בסרט הקולנוע "קרועים", וב-2014 שיחק בסרט ההמשך "קרועים 2".
באקלי עבד בקריינות עם אתר AllAboutCareers.com כדי ליצור הסברים לאתר באנימציה. הוא הקריין בתוכנית "Little Box of Horrors" של ערוץ E4. עוד כיכב בקליפ של השיר "The Unsung" של להקת States of Emotion, ומופיע בקולות רקע באלבום "Peace City West" של סטיב קרדוק. עבודתו הראשונה כבמאי הייתה ב-2012, כשביים וכיכב בווידאו קליפ של להקת אסקס "The Milk".
באקלי הופיע בפרסומות אחדות, בהן עבור חברת Orange עם שחקני הסרט "בלתי נשכחים 2", ועבור חברת Game. כמו גם היה קריין בפרסומות עבור Envirofone, מותג Trunki וחברת הביטוח Hastings Direct.
באפריל 2016 כיכב באקלי בערוץ יוטיוב בשם "Completed It Mate" שלו מעל ל-300,000 מנויים (נכון לנובמבר 2017). מאז שעלה הערוץ באקלי שיתף פעולה עם יוטיוברים אחרים בהם קבוצת "Rooster Teeth".
ב-2017 החל באקלי לככב בסיטקום "White Gold" יחד עם ג'ו תומאס, שכיכב לצדו בסדרה "קרועים".
מ-4 בדצמבר 2021 עד ל-12 בפברואר 2022 כיכב במחזה של וסט אנד "2:22 A Ghost Story" מאת דני רובינס (אנ') בדמותו של בן.
ביוגרפיה > חיים אישיים

ב-3 בנובמבר 2012 התחתן באקלי עם הדוגמנית הסקוטית קלייר מיק. לבני הזוג יש שני ילדים.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2002 | ורוניק | Veronique | ילד | סרט קצר |
| 2011 |  | Everywhere and Nowhere | ג'יימי |  |
| 2011 | קרועים: הסרט | The Inbetweeners Movie | ג'יי קרטרייט |  |
| 2013 | צ'ארלי חייב למות | Charlie Countryman | לוק |  |
| 2014 | קרועים 2 | The Inbetweeners 2 | ג'יי קרטרייט |  |
| 2014 | הפירמידה | The Pyramid | פיצי |  |
| 2016 |  | Popstar: Never Stop Never Stopping | ספונג' |  |
| 2016 |  | The Comedian's Guide to Survival | ג'יימס מולינגר |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2001 |  | 'Orrible | ראיין | בפרק "Two Men and a Bastard" |
| 2004 |  | Teachers | ג'ון | סדרת טלוויזיה (2 פרקים) |
| 2005–2008 |  | The Bill | טום וילקינסון / ג'וזף רייק / מרקוס סטפני | סדרת טלוויזיה (3 פרקים) |
| 2006 | הולבי סיטי | Holby City | אלי וילקינסון | בפרק "Better the Devil You Know" |
| 2006 |  | Baggy Trousers | ניל | פרק פיילוט |
| 2007 | סקינס | Skins | סיימון | בפרק "Michelle" |
| 2007 | נמכר! | Sold | ויין | סדרת טלוויזיה (פרק אחד) |
| 2008–2010 | קרועים | The Inbetweeners | ג'יי קרטרייט |  |
| 2009 |  | Off the Hook | פרד | סדרת טלוויזיה |
| 2010 |  | Comedy Lab | רוב | בפרק "Filth" |
| 2010–2011 | אבנים וחטיפים | Rock & Chips | דל בוי | סדרת טלוויזיה |
| 2011 |  | The Comic Strip Presents... | סרג'נט | בפרק "The Hunt for Tony Blair" |
| 2011 |  | Little Box of Horrors | בתפקיד עצמו | סדרת טלוויזיה |
| 2014 |  | The Boy in the Dress | מר נוריס | סדרת טלוויזיה |
| 2016– |  | Zapped | בריאן ויבר | סדרת טלוויזיה |
| 2016 | מעשי ג'וקרים | Impractical Jokers | בתפקיד עצמו | בפרק "British Invasion" |
| 2019-2017 | זהב לבן | White Gold | בריאן פיצפטריק | 12 פרקים (2 עונות); תפקיד ראשי |
| 2017 | ננס אדום | Red Dwarf | Mechanoid | סדרת טלוויזיה (פרק אחד) |
| 2018 | אני מרגישה רע | I Feel Bad | צ'יווי |  |
הערות שוליים

↑  ""'Orrible" Two Men and a Bastard (TV Episode 2001)".
↑  "I Turn My Face To The Forest Floor - Gravenhurst". Vimeo.
↑  "James Buckley Filmography". Internet Movie Database. נבדק ב-4 במאי 2009. {{cite web}}:  (עזרה)
↑  "AllAboutCareers.com". YouTube. 2011-01-11. נבדק ב-2013-07-14.
↑  "STATES OF EMOTION - THE UNSUNG feat. James Buckley (Official Video)". YouTube. 2010-04-05. נבדק ב-2013-07-14.
↑  "Steve Cradock New Album Promo". YouTube. 2011-01-19. נבדק ב-2013-07-14.
↑  "Completed It Mate". YouTube.
↑  Jodie, Halford. "White Gold: Inbetweeners writer honours Essex roots". BBC News.
↑  Taylor, Frances (4 בנובמבר 2012). "'The Inbetweeners' star James Buckley marries Clair Meek". Digital Spy. נבדק ב-5 בנובמבר 2012. {{cite news}}:  (עזרה)
| --- | --- |
בקרת זהויות :  ICCU: LO1V400817  ISNI: 0000 0001 3382 3933  LCCN: no2012106838  MusicBrainz: 2924be30-1bc8-4701-82d9-cfba7202c93b  VIAF: 251368691   WorldCat (עם VIAF): 251368691
גביע מונטה קלארק

| --- | --- |

 שם מלא:  גביע מונטה קלארק
 תחום:  פוטבול
 מדינות:  אוקראינה אוקראינה   ליטא ליטא   רוסיה רוסיה   בלארוס בלארוס
 קבוצות:  10
 תקופת הפעילות:  2017–הווה (כ־7 שנים)
 שמות קודמים:  ליגת הפוטבול המזרחית
 אלופה נוכחית:  הנשקים פטרוזבודסק
 מירב הזכיות:  נמרי מינסק (2)
גביע מונטה קלארק (באנגלית Monte Clark Cup) היא טורניר אירופי בענף הפוטבול האמריקאי הנערך משנת 2017.
הטורניר נקרא על שמו של מונטה קלארק, שאימן את קבוצת ה-NFL דטרויט ליונס במשך 7 שנים ומת ב-2009. בדומה לטורנירי הגמר של ליגת הפוטבול המזרחית, משחקי הגמר נערכים באצטדיון פאולו מאצה, בפרארה שבאיטליה.
זהו אחד מטורנירי הספורט הבודדים שהקבוצות הרוסיות והאוקראיניות לא נתנו למתיחות בין המדינות להשפיע עליהן והקבוצות התמודדו ביניהן ללא חשש.
קבוצות משתתפות

פרק זה טעון עדכון. אנא תרמו לוויקיפדיה .
| קבוצה | מספר הופעות | הופעות פלייאוף | מספר זכיות |
| --- | --- | --- | --- |
| הזקיפים ברסט | 1 | 1 | 0 |
| הברברים גרודנו | 1 | 0 | 0 |
| נצי הענבר קלינינגרד | 2 | 0 | 0 |
| הפטריוטים קייב | 1 | 0 | 0 |
| מורדי קייב | 2 | 1 | 0 |
| איילי מינסק | 1 | 0 | 0 |
| הפגנים מינסק | 1 | 0 | 0 |
| נמרי מינסק | 2 | 1 | 1 |
הספרטנים מוסקבה: 1
| הלגיון הצפוני סנקט פטרבורג | 1 | 0 | 0 |
| הטיטאנים טרטו | 2 | 1 | 0 |
| זאבי הברזל וילנה | 2 | 0 | 0 |
| נמרי ויטבסק | 1 | 0 | 0 |
| קייב קפיטלס | 1 | 1 | 0 |
משחקי הגמר

| שנה | מגרש | # | זוכה | תוצאה | סגנית | הערות |
| --- | --- | --- | --- | --- | --- | --- |
| 2017 | אצטדיון פאולו מאצה, פרארה | I | בלארוס נמרי מינסק | ‏42–6 | אסטוניה הטיטאנים טרטו |  |
| 2018 | מרכז הספורט ראטומקה, מינסק | II | רוסיה הספרטנים מוסקבה | ‏44–24 | אוקראינה קייב קפיטלס |  |
| 2019 | מרכז הספורט ראטומקה, מינסק | III | בלארוס נמרי מינסק | ‏27–13 | רוסיה הנשקים פטרוזבודסק |  |
| 2020 | מרכז הספורט ראטומקה, מינסק | IV | רוסיה הנשקים פטרוזבודסק | ‏14–7 | ליטא זאבי הברזל וילנה |  |
הערות שוליים

↑  Clark led Lions to 1982, '83 playoffs
↑  טורניר 2017 באתר football-aktuell.de
↑  טורניר 2018 באתר football-aktuell.de
↑  כל משחקי הטורניר באתר football-aktuell.de
↑  גביע מונטה קלארק 2019
↑  «Оружейники» обыграли «Железных Волков» в финале Кубка Монте Кларка
ערך זה הוא קצרמרבנושא פוטבול. אתם מוזמנים לתרום לוויקיפדיה ו.
ג'וני האנסן (כדורגלן יליד 1943)

ג'וני האנסן (בדנית: Johnny Hansen, נולד ב-14 בנובמבר 1943 בויילה שבדנמרק) הוא כדורגלן עבר דני ששיחק בעיקר בבאיירן מינכן בעמדת המגן הימני.
קריירת מועדונים > ויילה בולדקלוב ונירנברג

האנסן החל את קריירת הבוגרים שלו במועדון ויילה בולדקלוב מעיר הולדתו ויילה בשנת 1962, שם שיחק שש עונות, צבר 150 הופעות וכבש שער אחד. בשנת 1967 זכה בתואר הכדורגלן הדני של השנה לאור הצטיינותו בוויילה בולדקלוב, ששיחקה אז בליגת העל הדנית. בשנת 1968 עבר האנסן לנירנברג מליגת הבונדסליגה, שם שיחק שתי עונות, צבר 55 הופעות וכבש חמישה שערים. בעונתו השנייה בנירנברג, ירדה הקבוצה אל הבונדסליגה השנייה, אך כישרונו ויציבותו בהגנה לא נעלמו מהמועדונים הגדולים, ואכן, האנסן חתם בקיץ 1970 בבאיירן מינכן.
קריירת מועדונים > באיירן מינכן

האנסן שיחק בבאיירן מינכן במשך שש עונות, בהן זכה בתארים רבים ומשמעותיים. האנסן, בצוותא עם שחקנים כפרנץ רוט, פרנץ בקנבאואר, גרד מילר ואולי הנס, זכו שלוש פעמים ברציפות בגביע אירופה לאלופות, בין השנים 1974-1976, כאשר האנסן שיחק בזכייה הראשונה והשלישית, אך בשנת 1975 היה חולה וצפה במשחק מביתו. בנוסף, זכה האנסן בשש עונותיו בבאיירן מינכן בשלוש אליפויות הבונדסליגה ובגביע מקומי אחד, ופתח בהרכב במשחק הגביע הביניבשתי בשנת 1976, בו זכתה באיירן מינכן לאחר ניצחון בגמר על קרוזיירו.
ביוני 1972 הביסה באיירן מינכן את שאלקה 04 בתוצאה 5-1, במשחק הראשון שנערך אי פעם באצטדיון האולימפי במינכן, שהוקם לקראת אולימפיאדת מינכן, ושימש את הקבוצה עד לחניכתו של האליאנץ ארנה בשנת 2005. האנסן כבש את השער הראשון במשחק, שהיה גם השער הראשון שנכבש באצטדיון זה.
בקיץ 1976 עזב האנסן את באיירן מינכן עם רזומה עשיר בתארים, ולאחר 164 משחקי בונדסליגה בהם כבש שבעה שערים.
קריירת מועדונים > החזרה לוויילה בולדקלוב

בשנת 1976 חזר האנסן לויילה בולדקלוב, שם שיחק שתי עונות נוספות, עד לפרישתו ממשחק פעיל בשנת 1978. בתקופה זו שיחק 64 משחקים וכבש שלושה שערים, זכה בגביע בשנת 1977 ובאליפות דנמרק בשנת 1978, ומיד אחר כך פרש מכדורגל.
קריירה בינלאומית

האנסן שיחק במשך 13 שנים בנבחרת דנמרק, החל משנת 1965 עד לפרישתו ממשחק פעיל ב-1978, צבר 45 הופעות והבקיע שלושה שערים. עם זאת, במשך תקופה ארוכה נבחרת דנמרק הייתה מוגבלת לשחקנים חובבים בלבד, ועם חתימתו של האנסן בנירנברג, מועדון מקצועני, הוא היה מנוע מלשחק בנבחרת. חוק זה בוטל בשנת 1971, וכך נסללה דרכו של האנסן בחזרה לנבחרת.
בולי מדינת ישראל - שנת 1950

בול הנגב
בשנת 1950 הנפיק השירות הבולאי של מדינת ישראל 21 בולי דואר חדשים בערך נקוב כולל של 1468 פרוטות.
רקע > הערך הנקוב

באופן רשמי, המטבע ששימש את מדינת ישראל בשנת 1950 היה ה-מיל, אולם באופן מעשי השיח הציבורי הכריע לטובת השם העברי של המטבע, "פרוטה". לפיכך, מקובל להתייחס אל הערך הנקוב של הבולים בשנה זו כאל פרוטה, אם כי על הבולים לא הודפס שם המטבע.
רקע > שיטת הדפוס

כל בולי מדינת ישראל שהונפקו בשנת 1950, הודפסו בשיטת פוטוליטו.
רקע > המעצבים

מרבית הבולים של שנת 1950 הוכנו בידי בכירי המעצבים בישראל, אשר עיצבו בולים גם בשנים קודמות. המעצבים מיכאל קארה, וינד-סטרוסקי (וילי וולף וינד ו-וינץ סטרוסקי), ארתור שיק, ו-אברם גיימז הצטרפו לקבוצת מעצבי הבולים.
| שם המעצב | מספר סדרות | מספר הבולים |
| --- | --- | --- |
| אוטה וליש | 3 | 14 |
וילי וולף וינד ו-וינץ סטרוסקי: 2
| ארתור שיק | 1 | 2 |
מיכאל קארה: 1
פרנץ קראוס: 1
אברם גיימז: 1
בולים מן המניין

בשנת 1950 לא הונפקו בישראל בולים מן המניין בעיצוב חדש, והדואר המשיך להשתמש בבולי סדרת מטבע שהונפקו לראשונה בשנת 1949. עם זאת, ששת הבולים הונפקו מחדש תוך תיקון הכיתוב השגוי ששולב בהם במקור.
בול מטבע
"לגאלת ציון"
מלחמת הבית השני
בול מטבע
"חרות ציון"
מלחמת הבית השני
בול מטבע
"שנת שלש"
מלחמת הבית השני
בול מטבע
"לגאלת ישראל"
מלחמת בר כוכבא
בול מטבע
"ש' ב' לחר' ישראל"
מלחמת בר כוכבא
בול מטבע
"לגאלת ישראל"
מלחמת בר כוכבא
מעטפת היום הראשון
מעטפת היום הראשון
הבולים עוצבו בידי אוטה וליש.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 3 פרוטות | 18 | 24.10.1950 | 30.01.1959 | 100 | 10 | פוטוליטו | מסרק 14 |
| 5 פרוטות | 19 | 04.10.1950 | 30.01.1959 | 100 | 10 | פוטוליטו | מסרק 14 |
| 10 פרוטות | 20 | 19.09.1950 | 30.01.1959 | 100 | 10 | פוטוליטו | מסרק 14 |
| 15 פרוטות | 21 | 22.09.1950 | 30.01.1959 | 100 | 10 | פוטוליטו | מסרק 14 |
| 30 פרוטות | 22 | 31.12.1950 | 30.01.1959 | 100 | 10 | פוטוליטו | מסרק 14 |
| 50 פרוטות | 23 | 13.12.1950 | 30.01.1959 | 100 | 10 | פוטוליטו | מסרק 14 |
בולי דואר אוויר

בול דואר אוויר
ציפורים
יונים למנורות עתיקות
בול דואר אוויר
ציפורים
נשר מבית שערים
בול דואר אוויר
ציפורים
בת יענה מבית אלפא
בול דואר אוויר
ציפורים
יונת חן לארונות קודש
בול דואר אוויר
ציפורים
נשר ממרשה
בול דואר אוויר
ציפורים
יונת נח מג'רש
מעטפת היום הראשון
בשנת 1950 הונפקה הסדרה הראשונה של בולי דואר אוויר בישראל. בבולים אלו שולבו ציפורים שהופיעו ביצירות אמנות עתיקות.
הבולים עוצבו בידי אוטה וליש.
להלן ריכוז המידע על הנפקת הבולים:.
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 5 פרוטות | 1 | 25.06.1950 | 31.07.1953 | 50 | 10 | פוטוליטו | קו ½11 |
| 30 פרוטות | 6-1 | 25.06.1950 | 31.07.1953 | 50 | 10 | פוטוליטו | קו ½11 |
| 40 פרוטות | 6-1 | 25.06.1950 | 31.07.1953 | 50 | 10 | פוטוליטו | קו ½11 |
| 50 פרוטות | 6-1 | 25.06.1950 | 31.07.1953 | 50 | 10 | פוטוליטו | קו ½11 |
| 100 פרוטות | 1 | 25.06.1950 | 31.07.1953 | 50 | 10 | פוטוליטו | קו ½11 |
| 250 פרוטות | 6-1 | 25.06.1950 | 31.07.1953 | 50 | 10 | פוטוליטו | קו ½11 |
בולי דמי דואר

בשנת 1950 לא הונפקו בישראל בול דמי דואר בעיצוב חדש. הדואר המשיך להשתמש בבולי דמי דואר מן הסדרה הראשונה שהונפקו בשנת 1949.
בולי זיכרון קבועים > יום העצמאות

בול יום העצמאות - העפלה
בול יום העצמאות - עלייה
מעטפת היום הראשון
מעטפת היום הראשון
(עם שבלים)
כל אחד מן הבולים עוצב בידי מעצב אחר.
| ערך נקוב | שם המעצב |
| --- | --- |
20 פרוטות: מיכאל קארה
40 פרוטות: וילי וולף וינד ו-וינץ סטרוסקי
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 20 פרוטות | 13 | 23.04.1950 | 20.09.1950 | 50 | 5 | פוטוליטו | קו ½11 |
| 40 פרוטות | 14 | 23.04.1950 | 20.09.1950 | 50 | 5 | פוטוליטו | קו ½11 |
בולי זיכרון קבועים > מועדים לשמחה

בול מועדים לשמחה
בול מועדים לשמחה
מעטפת היום הראשון
במחצית שנת 1950 החל השירות הבולאי לתכנן את הנושא שיופיע על בולי סדרת "מועדים לשמחה" שתונפק לרגל חגי תשרי תשי"א. שר התחבורה דוד רמז, שהיה ממונה על הדואר והיה מעורב מאוד בקביעת תוכני הבולים, בחר בעצמו את הצעתו של האמן האמריקאי ארתור שיק.
הבולים עוצבו בידי ארתור שיק. את עבודת ההכנה להדפסה הכין המעצב וילי וולף וינד
סגנונו המיוחד והאופייני של האמן האמריקאי לא התקבל בעין יפה על ידי הציבור בישראל, והצעות שהוא הכין לבולים אחרים, דוגמת בולי יום העצמאות, לא הונפקו.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 5 פרוטות | 16 | 31.08.1950 | 31.12.1950 | 50 | 5 | פוטוליטו | מסרק 14 |
| 15 פרוטות | 17 | 31.08.1950 | 31.12.1950 | 50 | 5 | פוטוליטו | מסרק 14 |
בולי זיכרון > האוניברסיטה

בול האוניברסיטה
מעטפת היום הראשון
הבול עוצב בידי פרנץ קראוס.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 100 פרוטות | 15 | 09.05.1950 | 31.07.1953 | 50 | 5 | פוטוליטו | קו ½11 |
בולי זיכרון > הנגב

בול הנגב
מעטפת היום הראשון
הבול הונפק לרגל פתיחת בית הדואר הראשון באילת. דואר ישראל הודיע כי הבול מהווה חלק מן הסדרה הראשונה של בולים מן המניין.
הבול עוצב בידי וילי וולף וינד ו-וינץ סטרוסקי (מבוסס על ציור של ראובן רובין).
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 500 פרוטות | 25 | 26.12.1950 | 31.07.1953 | 50 | 5 | פוטוליטו | מסרק 14 |
בקטלוגים השונים נחשבת מעטפת היום הראשון של הבול עם שובל מלא לאחת היקרות ביותר מאז הקמת המדינה.